《依韵奉和来篇》
宋代·李至

闲书闲画满芸香，卧读行看固是常。
天为苦吟终借□，帝怜多病不教忙。
泥封法醖醅犹嫩，茶煮颁冰味更长。
一榻清风兼好献，可能来此就侬尝。

作者简介：（947—1001）宋真定人，字言几。七岁而孤，为内臣李知审养子。太宗太平兴国间进士。历通判鄂州，擢著作郎、直史馆，累迁右补阙、知制诰。八年，拜参知政事。雍熙初，谏太宗亲征范阳，以目疾求解机政。命兼秘书监，总秘阁藏书。淳化五年，兼判国子监，总领校雠、刊刻七经疏。真宗即位，拜工部尚书、参知政事，主张弃灵州，安抚西夏。后罢为武胜军节度使，徙知河南府。与李昉以诗相酬，有《二李唱和集》。